recursal/SuperWikiNEXT-32B huggingface dataset:
**Pinej** (*Pineus*, *Pines*, oko 230. - 217. godine pne.) je bio sin Ilirskog kralja Agrona i njegove prve žene Triteute. Nakon Agronove smrti 230(1). godine pne. Pineus je naslijedio prijesto ali je kraljevstvom kao regent vladala kraljica Teuta, Agronova druga žena. 

Dakle, Pineus je bio tek maleni dječak kada je izgubio oca a maćeha Teuta preuzela *de facto* kontrolu u kraljevstvu. No, lokalni vlastelini u kraljevstvu su od Teute tražili veću autonomiju i ona im je i dala bojeći se da ne izgubi svoj položaj. Njen postupak je shvaćen kao znak slabosti pa su, izvan Teutinog uticaja, neposlušnici napadali i pljačkali brodove koji su prolazili Jadranskim i Jonskim morem bez obzira na zastavu pod kojom su plovili. Ovo je naravno nanijelo veliku štetu odnosima Ilirije sa drugim zemljama. 

Posebno je Grčka bila ugrožena jer se njena ekonomija uvelike oslanjala na trgovinu morem. I rimski brodovi su bili pogođeni no Teutina politika izolacionizma nije ostavljala mjesta za dogovor, čak je naredila da se pregovarači pogube. To je bio povod za Prvi rimsko-ilirski rat 229. godine pne. Teuta je u ratu bila poražena i prisiljena abdicirati u korist Pineusa. 

Pineus nije imao mnogo sreće na prijestolu. Vojskovođa sa Hvara, Demetrijus, oženio je Pineusovu majku Triteutu i sebe proglasio kraljem Ilirije. Dalje, Demetrius je ignorisao sporazum sa Rimom i udružio se sa Makedoncima, neprijateljima Rima. Tako je počeo Drugi rimsko-ilirski rat 219. godine p.n.e; Rim je poslao vojsku na Iliriju, Demetrijus pobjegao u Makedoniju a Pineus konačno postao kralj. Ipak, nesretni Pineus nikada u stvarnosti nije vladao jer je iznenada umro već 217. godine pne. 

|  |
| --- |
|  |
| 
**Iliri** - **Ilirija** - **Ilirik** - Veliki ilirski ustanak

**Ilirski vladari**

Agron - Balajos - Bardilis - Baton - Epulon - Gencije - Glaukijas - Grabos - Kleitus - Longarus - Mitilos - Monunius - Pineus - Pleuratus - Scerdilaidas - Sirhas - Teuta

Ilirski gradovi

Aenona - Albanopolis - Amantia - Andetrium - Arduba - Basanija - Daorson - Damastion - Delminijum - Doklea - Lihnidos - Meteon - Narenta - Nezakcijum - Ninia - Promona - Rizinium - Škodra - Uscana

**Ilirska plemena**

Abri - Albani - Amantini - Andizeti - Ardijejci - Azali - Arijani - Autarijati - Bilioni - Breuci - Glindioni - Dalmati - Daorsi - Dasareti - Derentini - Deuri - Dezitijati - Dindari - Dicioni - Dokleati - Enhilejci - Grabi - Haonci - Helidonci - Jasi - Kolapijani - Labeati - Mezeji - Melkumani - Molosi - Partini - Piketi - Pirusti - Salentini - Sardeati - Taulanti
**Ilirsko-tračanska**
Dardanci - Galabri - Peonci - Tunati
**Ilirsko-keltska**
Latobici - Skordisci
**Ilirsko-venetska**
Histri - Japodi - Karni - Katari - Liburni
**Nezavisna**
Dauni - Japigi - Mesapi - Peuceti

 |
*Ukoliko ste tražili Aristofanovu dramu ovog imena, v. Plut (Aristofan).*
*Statua Ejrene* sa malim Plutom: rimska mermerna kopija bronzane posvećene statue Kefisodota, danas u Gliptoteci, Minhen
**Pluto** ili **Plut** (grč. Πλοῦτος = "Bogatstvo" ili "Obilje") bio je personifikacija bogatstva. u grčkoj mitologiji.

Mitologija
----------

Njegovo ime je još i **Plut** i najpre je bio božanstvo izobilja koje nudi priroda, da bi kasnije postao personifikacija i materijalnih bogatstava koja se stiču zanatstvom i trgovinom. Njegovi roditelji su Jasion i Demetra, koji su vodili ljubav na tri puta pooranoj njivi. Zamišljen je kao dobar bog koji putuje zemljom i ljudima donosi bogatstvo. Kada je zapretio Zevsu da će biti pravedan i deliti samo onima koji to zaslužuju, vrhovni bog ga je oslepeo, kako ne bi mogao da razlikuje čestite i mudre ljude od onih koji to nisu. U toj predstavi, on je bio neugledni, slepi starac. Kada mu je Asklepije vratio vid, ljudi su prestali da prinose žrtve bogovima. Od sredine 5. veka p. n. e. on postaje pratilac eleusinskih boginja Demetre i Kore i izjednačen je sa bogom podzemlja, Hadom. Rimljani su ga poistovećivali sa Dis paterom.

Umetnost
--------

U likovnoj umetnosti je uvek prikazivan sa rogom izobilja. Ponekad je slikan kao dete koje u naručju drže Ejrena ili Tiha (koja je, prema nekim izvorima njegova majka). Njegovu i Ejreninu skulpturu je sačinio Kefisodot u 5. veku p. n. e.

Vidi još
--------

* Pluton, bog iz rimske mitologije.

Eksterni linkovi
----------------

***Plut*** na Wikimedijinoj ostavi
Glavne ličnosti pokreta za građanska prava: W. E. B. Du Bois, Malcolm X, Rosa Parks, Martin Luther King, Jr.
**Pokret za građanska prava** (engleski: ) je izraz kojim se u kontekstu historije SAD označavaju nastojanja da se propagandom, agitacijom, demonstracijama, političkim lobiranjem i brojnim drugim, u pravilu nenasilnim akcijama kao što su demonstracije i bojkoti, izbore građanska prava za pripadnike crne, odnosno afroameričke zajednice u SAD, te ukine dotada institucionalna rasna segregacija i diskriminacija, te afroamerički državljani SAD izjednače u svojim pravima sa većinskim bijelcima. U užem smislu se pod time podrazumijeva kampanja koja se od sredine 1950-ih do kraja 1960-ih vodila, pretežno u državama američkog Juga, sa ciljem da se ukinu tzv. zakoni Jima Crowa koji su na razne, najčešće posredne načine, crnom stanovništvu spriječavali politički angažman, propisivala *de jure* rasna segracija a crnačko stanovništvo *de facto* stavljalo u neravnopravan i podređen socioekonomski položaj. Ona je pod vodstvom crnog baptističkog svećenika Martina Luthera Kinga, usprkos izrazitog neprijateljstva Demokratske stranke koja je dominirala američkim Jugom, a u nekim slučajevima i nasilnih i terorističkih akcija od strane lokalnih rasista, s vremenom uspjela steći široku podršku te sredinom 1960-ih potaknuti Johnsonovu federalnu administraciju i Kongres da donesu niz dalekosežnih zakona kojima su zakoni Jima Crowa ukinuti. Tako je afroameričko stanovništvo u SAD u formalnom smislu potpuno izjednačeno s bijelim, ali su Kingova kasnija nastojanja da se položaj crnaca poboljša u ekonomskom pogledu doživjela neuspjeh, odnosno koincidirala s nizom krvavih rasnih nereda i radikalizacijom unutar same crnačke zajednice koja će dodatno eskalirati nakon Kingovog ubistva 1968. godine. Usprkos toga, uspjeh tog pokreta često se uspoređuje s dostignućima ranijeg pokreta za indijsku nezavisnost, odnosno dokazom kako se i najradikalnija društvena promjena može postići mirnim putem, pa su brojni slični pokreti uzimali njega kao uzor, a za što je najnoviji primjer pokret za LGBT prava. 

Pokret za građanska prava u SAD se često smješta u širi kontekst globalnog pokreta za građanska prava koji od sredine 20. vijeka postoji u gotovo svim zemljama svijeta.

V. također
----------

* Marš na Washington 1963
* Renesansa iz Harlema

Vanjske poveznice
-----------------

* Arhiva najbitnijih događaja pokreta Arhivirano 2014-07-06 na Wayback Machine-u
**Pokrovni sustav** je sustav organa koji pokriva čitavo tijelo izvana i štiti ga od raznih vanjskih utjecaja (mikroorganizmi, isušenje, fizički štiti unutarnje organe), služi za izlučivanje tvari izvan tijela i sadrži osjetilna tjelešca za osjet boli, pritiska i temperature.

Najveći dio ovog sustava čini najveći organ ljudskog tijela koža. Unutar kože nalaze se ostali različiti organi ovog sustava kao što su žlijezde (žlijezde znojnice, žlijezde lojnice), osjetilna tjelešca i živčani završeci, razni kožni derivati (kosa, nokti, te ljuska i dlaka - kod nekih vrsta) i krvne žile.

Funkcija
--------

Funkcija pokrovnog sustava:

* Štiti unutarnja tkiva i organe
* Štiti od invazije zaraznih organizama
* Štiti tijelo od dehidracije
* Štiti tijelo od naglih promjena temperature (u okolini)
* Pomaže u izlučivanju tvari kroz znojenje
* Služi kao osjetilo za dodir, pritisak, bol, toplinu i hladnoću (somatosenzorni sustav)
* Štiti tijelo od opeklina (ultraljubičasto zračenje)
* Proizvodi vitamin D pomoću izlaganja UV zračenju
* Pohranjuje vodu, masti i vitamin D

Pokrovni sustav je značajan zato što omogućuje održavanje homeostaze tijela bez obzira na vanjske uvjete.

Pokrovni sustav prima oko jedne trećine minutnog srčanog volumena. Žlijezde svojim promjenama izlučivanja pomažu u održavanju normalne tjelesne temperature. Sustav služi i kao "mini" sustav za izlučivanje, izlučujući sol, vodu i razne otpadne tvari u obliku znoja. Stanice kože iskorištavaju sunčevu svjetlost kako bi stvorile vitamin D, koji je nužan za normalno funkcioniranje i rast kosti. Koža sadrži i različita osjetna tjelešca (Meissnerovo tjelešce, Paccinijevo tjelešce) i živčane zvršetke koje omogućuju osjet dodira, boli, pritiska i temperature.

Vanjski dio epidermalnog sloja kože služi kao prepreka između okoline i tijela. Keratin (roževina) prisutan u tom sloju kože čini tijelo vodonepropusnim.

Žlijezde lojnice, koje se nalaze u dermisu kože, luče loj (lat. sebum) koji je mješavima lipida, proteina i dijelova raspadnutih stanica koje proizvode masti.
Loj sprečava isušivanje kože i kose, i sadrži kemijske spojeve koji ubijajaju bakterije prisutne na površini kože.

***Pokrovni sistem*** na Wikimedijinoj ostavi
U Srbiji se progon veštica događao u 19. veku. O tome se može suditi na osnovu sačuvanih dokumenata kojih nije mnogo. Ono što se zna jeste da su navodne veštice bile izuzetno ozloglašene u narodu i s njima se neretko veoma okrutno postupalo. Prema sačuvanim zapisima publiciste Tihomira R. Đorđevića, u selu Žabarima u Pomoravlju su Paunu, prema Karađorđevoj zapovesti, privezali uz ražanj i pekli je „među dve vatre". U vreme Karađorđevog ustanka, Antonije Pljakić, rudnički vojvoda, ispekao je nasred Karanovca „neku babu" za koju je čuo da je veštica. Osim spaljivanja, događalo se da veštica bude ubijena iz pištolja ili noževima, kao što je u to vreme bio slučaj sa maćehom Petra Joksića iz Topole. Postoji priča da je u decembru 1846. godine došao turski buljubaša u selo Brdo i da su mu se tamo sujeverni seljaci požalili da im jedna baba „mori" decu. Buljubaša je batinao babu, ali i njene drugarice koje je ova u očajanju optužila da su takođe veštice. Batinama su bile izlečene od veštičarenja, a za trud buljubaša je dobio novčanu nagradu. Bilo je još primera gonjenja veštica. Knez Sredoje iz Solutuše obavestio je kneza Miloša da je 1824. jedan čovek ubio neku babu zato što je veštica. Knez je dobijao izveštaje da su žene zbog optužbi da su veštice prebijane i zabranio je Srbima da tuku žene. Tako je 1822. zaštitio izvesnu baba Hristu iz Božurnje, u Kragujevačkoj nahiji, za koju su seljani govorili da je veštica i nameravali da je ubiju. Njegova naredba bila je da se niko ne sme usuditi „da je i najmanje dodirne, a kamoli da je i dalje naziva vešticom, jer ona to nije".
*Za klub američkog fudbala koji se godine [1926]. natjecao u National Football League v. Louisville (NFL).*
**Louisville Colonels** je američki bejzbol klub iz Louisvillea koji se krajem 19. vijeka natjecao u Major League Baseballu. 

Kao profesionalni klub na nacionalnoj razini se prvi put pojavio godine 1882. kao jedan od osnivača nove lige American Association. U nju je ušao pod nazivom **Louisville Eclipse**, što je ime koje se zadržalo do 1884. U AA je klub ostao do njenog raspuštanja 1891. Godine 1890. je prvi i posljednji put osvojio njeno prvenstvo, iako to mnogi tumače činjenicom da je AA zbog prelaska najboljih igrača u Players League tada bila najslabija od tadašnje tri američke profesionalne lige.

Nakon toga se priključio National Leagueu gdje je ostao sve dok ga njegov vlasnik Barney Dreyfuss nakon kupovine većinskog paketa dionica u Pirates jednostavno nije preselio u Pittsburgh i sve igrače priključio tom timu, označivši tako njegov kraj. 

Nakon toga je nekoliko nižerazrednih klubova z Louisvilleu u 20. vijeku nosilo njegovo ime.

### Znameniti igrači Colonelsa

* Pete Browning (outfielder)
* Fred Clarke (outfielder-menadžer) [\*]
* Harry Davis (prvi baseman-menadžer)
* Jerry Denny (treći baseman)
* Jack Glasscock (shortstop)
* Dummy Hoy (deaf center fielder)
* Hughie Jennings (shortstop) [\*]
* Tony Mullane (pitcher)
* Honus Wagner (shortstop) [\*]
* Rube Waddell (pitcher) [\*]

[\*] Hals slavnih

Eksterni linkovi
----------------

* Louisville Colonels page at *Baseball Reference*
**Muzej Louvre** (*Musée du Louvre*), lociran u Parizu, je jedan od najvećih i najpoznatijih muzeja na svijetu. Zgrada muzeja, bivša kraljevska palača, se nalazi u centru Pariza, nedaleko od rijeke Seine. Centralno dvorište zgrade, u kome se danas nalazi staklena piramida, leži na osi avenije Champs-Élysées i time formira nukleus Pariza (*Axe historique*). Dio kraljevske palače Louvra je prvi put kao muzej otvoren javnosti 8. novembra 1793. za vrijeme Francuske revolucije.

Izgrađen u obliku potkovice, Louvre je predstavljao najdužu zgradu u Evropi, koja se protezala dalje od tri Eiffelove tornja položene u nizu, jedna iza druge. U njemu se nalazi 65,300 umetničkih djela, a procjenjuje se da bi posjetiocima trebalo pet nedelja da bi na odgovarajuci način mogli vidjeti sva djela. 

Muzej Louvre sa Piramidom
Novi ulaz u muzej Louvre, La Pyramide, postao je gotovo isto toliko popularan kao i sam muzej. Piramidu je dizajnirao američki arhitekta rođen u Kini I.M. Pei. a izgradnju je naručio pokojni francuski predsjednik Miteran.

Izgradnja palače Louvre započeta je 1204. godine, a prerađivan i dograđivan je sve do 1848. Louvre je bio dvorac, a krajem XVII veka ga zamenjuje Versaj dok se Louvre pretvara u muzej (1791). Dvorac je nekadašnja rezidencija francuskih kraljeva, a mnogi vladari su ga tokom narednih vekova dograđivali i menjali, naročito za vreme vladavine Luja XIV. Na Louvru je radilo više značajnih arhitekata (Lesko, Di Serso, Lemersje, Le Vo, Pero, Viskonti, Gužon i dr.). 

Ovaj muzej sadrži jednu od najbogatijih umetničkih zbirki na svetu. Vrlo bogate muzejske kolekcije podeljene su na 6 odeljaka: egipatski, orijentalni, grčki i rimski antikviteti, slike, skulpture, umetnički predmeti. Sam Louvre ima 3 krila: Rišelje, Viši i Denon.

Vanjske veze
------------

***Louvre*** na Wikimedijinoj ostavi

* Portal muzeja Louvre(francuski)
* Portal muzeja Louvre (engleski)
* Istorija Louvra
* Slika centralne piramide
* Musée du Louvre Arhivirano 2007-08-16 na Wayback Machine-u – Više od 10 000 slika
* Fotografije i filmovi
* La Cour du Louvre Arhivirano 2011-11-17 na Wayback Machine-u Virtual Panorama (QTVR)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 257711507
* LCCN: n80020283
* ISNI: 0000 0001 2260 177X
* GND: 1006837-5
* SELIBR: 123719
* SUDOC: 026394677
* BNF: cb11865019j (podaci)
* BIBSYS: 90322400
* ULAN: 500125189
* NLA: 35912436
* NDL: 00629424
* NKC: ko2003204754
* BNE: XX125696
* CiNii: DA01705974
* NSK: 000076058

 |
**Zemljotres u Crnoj Gori 1979. godine** je bio najrazorniji potres na teritoriji današnje Crne Gore, tada dijelu SFR Jugoslavije.

Zemljotres
----------

Zemljotres jačine 7 stepeni rihterove i IX stepeni merkalijeve skale dogodio se 15. aprila 1979. godine u 06:19 ili 06:30 UTC (07:19/07:30 po lokalnom vremenu), petnaestak kilometara od crnogorske obale između Bara i Ulcinja. Potres je trajao deset sekundi i uglavnom se osjetio duž crnogorske i albanske obale.

Posljedice
----------

Budvanski Stari grad je teško oštećen. Od 400 građevina u Starom gradu samo 8 je ostalo nedirnuto potresom. Zidine i zaštitni bedemi iz 15. vijeka su takođe teško oštećeni. Manastir Praskavica koji se nalazi između Miločera i Svetog Stefana je pretrpio velika oštećenja. Crkva unutar manastira je potpuno srušena, a i freske su takođe oštećene.

Herceg Novi, najmlađi grad na crnogorskoj obali, takođe je teško oštećen. Dijelovi zidina Starog grada su pali u Jadran. Ulcinjski Stari grad, još jedan crnogorski centar kulturne baštine, je skoro potpuno uništen. Vijekovna Balšić kula u Ulcinju je srušena. Preko 450 sela su sravnjena sa zemljom. Osim toga, mnoga sela u regijama Crmnica, Grabalj, Krajina, Paštrovići su bila u opasnosti da se potpuno sruše. Dalje, u unutrašnjosti, Cetinje, Danilovgrad, Nikšić i Titograd su oštećeni, ali ne teško.

Prema izvještaju UNESKO-a iz 1984. ukupno 1.487 objekata je oštećeno, od kojih su skoro polovina domaćinstva, a 42% crkve i svetovni objekti. Trideset posto od ukupno oštećenih objekata je upotpunosti srušeno. Preko 1000 spomenika kulture je oštećeno, kao i hiljade umjetničkih djela i vrijedne kolekcije. Na kraju je ukupno 101 osoba u Crnoj Gori poginula, 35 u Albaniji, a više od 100.000 ljudi je ostalo bez krova nad glavom.
**Zemljotres i cunami u Sanrikuu 869.** (869年三陸地震, *869-nen Sanriku jishin*?) je pogodio područje oko današnjeg japanskog grada Sendai na sjeveru otoka Honshu 9. jula 869 (26. dana 5. mjeseca 11. godine ere Jōgan). Zemljotres je imao procijenjeno magnitudu od 8,6 stepeni na skali magnitude površninskog vala. Cunami koji je uslijedio je izazvao ogromno plavljenje ravnica Sendaija, pri čemu se neke od naslaga morskog pijeska mogu pronaći čak 4 km od obale.

U Japanu se za ovaj zemljotres koristi izraz "Jogan Jishin（貞観地震", pri čemu se riječ Jōgan odnosi na japansko ime ere koje se koristilo u periodu od 869. do 877. Naziv Sanriku se, pak, koristi za obalno područje pogođeno cunamijem.

Zemljotres je opisan u službenoj carskoj kronici "Nihon Sandai Jitsuroku". Prema njegovim navodima je u njemu poginulo najmanje 1000 ljudi.

Izvori
------

1. ↑  Sawai, Y.; Fujii Y. Fujiwara O. Kamataki T. Komatsubara J. Okamura Y. Satake K. & Shishikura M. (2008). „Marine incursions of the past 1500 years and evidence of tsunamis at Suijin-numa, a coastal lake facing the Japan Trench". *Holocene* **18** (4): 517–528. DOI:10.1177/0959683608089206. Arhivirano iz originala na datum 2013-05-16. Pristupljeno 27 March 2011.
2. ↑  „Significant Earthquake". NOAA. Pristupljeno 13. VIII 2011.
**MMORPG** (eng. *massively multiplayer online role-playing game*) je kratica za "masivna mrežna online igra uloga". RPG (role playing game / igra igranja uloga) ima glavnu bit uživljavanja u lika s koji se igra i napreduje kroz virtualni svijet.

MMORPG je potekao iz besplatnih sveučilišnih MUD (Multi-User Dungeon) tekstualnih igri. Prvi komercijalni tekstualni MMORPG je bio Islands of Kesmai iz 1984. godine, čiji su autori bili Dr. John Taylor i Dr. Kelton Flinn sa sveučilišta u Virginiji. Sat igranja Islands of Kesmai je koštalo 12 dolara na CompuServe-u.

Prvi grafički MMO sa interaktivnom okolinom je bio Habitat (kasnije poznat i pod imenom Club Caribe). 1986. godine, Habitat je LucasArts predstavio Q-Link (Quantum Link) korisnicima za Commodore 64 računala. Iako nije bio RPG, u Habitatu su igrači mogli međusobno komunicirati i razmjenjivati predmete u igri. Iako prilično jednostavnih mogućnosti, Habitat je u to vrijeme bio revolucionaran i udario je temelje za sve tada nadolazeće igre iz žanra.

Prvi grafički i punokrvni MMORPG bio je originalni Neverwinter Nights iz 1991. godine autora Dona Daglowa i Cathryn Matagne. Neverwinter Nights je zaživio na America Online-u (AOL) 1991. godine i vrtio se sve do 1997. godine. Sat igranja Habitata (Club Caribe) i Neverwinter Nightsa je koštalo 6 dolara po satu.

Današnje najpopularnije igre tog žanra su Lineage 2 World of Warcraft, Guild Wars, *Destiny 2,* Age of Conan: Hyborian Adventures, Warhammer Online: Age of Reckoning, Aion, Fallen Earth i RuneScape.
**Masovna histerija**, još poznata kao **kolektivna histerija** ili kao **kolektivno opsesivno ponašavanje** je sociopsihološki fenomen pri kojem se manifestiraju isti ili slični simptomi histerije kod više od jedne osobe. Masovna histerija se može pojaviti kada grupa ljudi vjeruje da pati od iste bolesti.

Karakteristike
--------------

Masovna histerija uglavnom započinje kada se pojedinac razboli ili postane histeričan za vrijeme stresa. Nakon pojave simptoma , slični se simptomi javljaju i kod drugih. najčešće su to opća i mišićna slabost, konvulzije i glavobolje. 

Odlike masovne histerije uključuju nepostojanje mogućeg uzročnika, medicinski nejasne simptome, brzo širenje slučajeva i brzo povlačenje simptoma. Demografski, češća je kod žena i kod onih koji češće traže medicinsku pomoć. Osim toga, drugi čimbenici koji utječu na ozbiljnost situacije je zaštitna oprema koju nose hitne službe i krive informacije i/ili glasine.

Kritike
-------

Američki istraživači paranormalnog i istraživač NLO-a, Jerome Clark ističu da je masovna histerija često površno *post hoc* objašnjenje i koristi se za okrivljavanje ljudi koji su vidjeli nešto neobično što vlasti i struka ne može objasniti.

Masovna histerija u popularnoj kulturi
--------------------------------------

Masovna histerija se često javlja u filmovima, knjigama i serijama. Jedan od primjera je i američka TV serija *Dr. House*, kada u epizodi *Airborne* putnici aviona imaju slične simptome.

Povezano
--------

* Moralna panika

***Masovna histerija*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* LCCN: sh85063854
* GND: 4496508-4
* SUDOC: 034839542
* BNF: cb12554972n (podaci)
* BNE: XX525355

 |
Pripadnici LAPD ispred gradske vijećnice za vrijeme prvomajskih demonstracija u Los Angelesu 2006. godine
**Policijski odjel Los Angelesa** (engleski: *Los Angeles Police Department*, *LAPD*) je policijski odjel uprave Grada Los Angelesa u američkoj federalnoj državi Kalifornija. S preko 9.000 policajaca i 3.000 civilnog osoblja, te s područjem nadležnosti koje iznosi 1210 kvadratnih kilometara i preko 3 miliona stanovnika, LAPD je treća najveća policijska služba u SAD (iza Policije New Yorka i Policije Chicaga). LAPD ima bogatu historiju, punu heroizma, ali i kontroverzi. Zahvaljujući blislim vezama s Hollywoodom, LAPD je igrao važnu ulogu u mnogim filmovima i TV-serijama te tako postao jedna od najpoznatijih policijskih organizacija na svijetu.

Grad Los Angeles pored LAPD-a ima još tri policijske službe: Policiju Luke Los Angelesa, Policiju Svjetskih aerodroma Los Angelesa, te Policiju za javnu sigurnost Odjela općih službi, koji se brine o sigurnosti gradskih objekata kao što su parkovi, zoološki vrtovi, biblioteke i konvencijski centri. Na čelu LAPD-a nalazi se Šef policije (eng. Chief of Police). Trenutno tu dužnost obnaša Michel R Moore.

Vanjske veze
------------

***Policija Los Angelesa*** na Wikimedijinoj ostavi

* Official web site
* Official LAPD blog
* LAPD History of the LAPD
* LAPD list of movies and TV programs
* LAPD Recruitment
* LAPD Jobs Arhivirano 2010-02-11 na Wayback Machine-u
|  |
| --- |
| ***Poklonstvo kraljeva*** |
|  |
| **Leonardo da Vinci**, mart 1481. |
| ulje na drvetu , 246,7 × 243,5 cm |
| Uffizi, Firenca |

**Poklonstvo kraljeva**, slika Leonarda da Vincija iz 1481. u tehnici ulja na drvetu. Slika se danas nalazi u galeriji Uffizi u Firenci.

Opis
----

Leonardova prva samostalna i istovremeno revolucionarna slika proizvodi utisak velikog stroja, koji je sastavljen od pojedinačnih oblika, gesti, geometrijskih figura i dobrog ugođaja. Leonardo da Vinci napravio je sliku 1481. godine za samostan San Donato a Scopeto kod Firence. Djelo ostaje nedovršeno, kada umjetnik 1482. godine odlazi u Milano. 

Iako oblici još ne posjeduju boju, očigledna je neuobičajena darovitost Leonarda, koji u ovj slici daje novu dimenziju formi i oblicima.
Desno postavljeni pastir koji gleda van slike uzima se kao mladalački samoportret Leonardo da Vinci. 

Nadalje na ovoj slici nalazi se za Leonarda tipična gesta podignutog kažiprsta desne ruke prema nebu.

Vanjske veze
------------

***Poklonstvo kraljeva (Leonardo)*** na Wikimedijinoj ostavi

* Prikaz slike, pristupljeno 7. jula 2015.

|  |  |
| --- | --- |
| Normativna kontrola Uredi na Wikidati | 
* GND: 4415834-8

 |
Tanak presjek zrnaca muskovita
Zrnca biotita kod rotacije pokazuju jak pleokroizam
**Pleokroizam** (polikroizam, višebojnost) je optički fenomen koji nastaje prilikom dvoloma svjetlosti na obojenim kristalima ili draguljima, kada se svjetlost odbija u dva smjera koja su međusobno polarizirana pod kutom od 90°. Kako se razdvojena svjetlost kreće različitim smjerovima kroz kristal te različitim brzinama, to može rezultirati različitom selektivnom apsorpcijom, pa pri njihovom izlasku iz kristala vidimo ih u različitim bojama, uzrokujući tako i to da nam se i sam kristal čini drugačije obojen.

Ako dragulji (kristali) pokazuju dvije boje ili nijanse, pojavu nazivamo *dikroizam*, tri boje čine *trikroizam*, itd. Dragulji se ponekad bruse tako da im se ili istakne pleokroizam, ili pak da se sakrije, ovisno o bojama koje se kod koje vrste mijenjaju te o njihovoj atraktivnosti.

Pleokroizam je iznimno koristan u mineralogiji pri identificiranju minerala, obzirom da minerali, koji su inače vrlo slični, obično imau vrlo različita pleokroička svojstva. U takvim slučajevima, tanki izbrusak minerala stavlja se pod mikroskop i kroz njega se propušta svjetlost.
Od četvrtka, 4. 11. 2021. godine, obilne kiše dovode do velikih poplava u mnogim mjestima u Bosni i Hercegovini. Federalni hidrometereološki zavod izdao je 5. 11. 2021. crveno upozorenje zbog poplava. Pričinjena je velika, za sada brojčano nepoznata materijalna šteta. Prvi val poplava počeo je u noći 4. – 5.11. i izazvao je bujanje mnogih rijeka ili povećanje njihovih vodostaja.. Stotine građevina je barem djelimično poplavljeno. Najteže je pogođen Otes, gdje se vatrogasna vozila koriste za evakuaciju desetina ljudi i vreće s pijeskom se postavljaju kako bi se spriječile poplave kuća. Predviđa se da kiša neće potpuno prestati sve do ponedjeljka, 8. 11. 2021.

Kanton Sarajevo
---------------

Sarajevo je najviše pogođeno poplavama. 5. 11. 2021. glavne saobraćajnice u Sarajevu bile su pod vodom, što je izazvalo usporavanje saobraćaja. Poplave su najviše pogodile Otes. Mnoge kuće su bile poplavljene, a neki automobili zaglavljeni u vodi. Vatrogasci, policija, Agencija za civilnu zaštitu Kantona Sarajevo (kao i općinske agencije), te dobrovoljci uz pomoć građana se bore protiv poplava. Nema dovoljno vladinih ljudi da se istovremeno svim pogođenim građevinama pruža pomoć. Saobraćaj između Otesa i ostatka grada je onemogućen poplavama. Željeznica i Tilava poplavile su Butmir i Gornji Kotorac, gdje je zahvaćeno na desetine građevina, a potopljen je i most Most spasa koji povezuje Butmir i susjedno naselje Sokolović Kolonija.  Na pravcima koji povezuju Boljakov Potok, Pofaliće i Stup postoje prepreke saobraćaju. Poplave u Starom Gradu suzbijaju se zahvaljujući odazivu dužnosnika i čišćenju slivnika i odčepljavanjima. Zatvorile su se škole u Ilidži, gdje se dobrovoljci pomažu u postavljanju vreća s pijeskom. Trafostanica Reljevo je imala kvar, što je izazvalo nestanak struje u većem dijelu Sarajeva nekoliko sati. Popravljena je, ali je stanica isključena. U Otesu je u toku evakuacija nekih, dok se neki ljudi premještaju na više spratove zgrada.

Vilsonovo šetalište je zatvoreno. Rijeka Željeznica obrušava zemljište oko nje. Obližnje građevine su u opasnosti od urušavanja u rijeku zbog toga. U Butmiru se postavljaju vreće s pijeskom. Vlakovo je jako poplavljeno. Miljacka je blizu potapanja nekih mostova.

Kuće su ostala bez struje u Foči, a voda nije za piće. Voznica u Hadžićima je poplavljena, ali građevine za sada nisu pogođene. Izvor Krupe je, po sjećanju mještana, prvi put nepitak tokom padavina, zbog odrona zemlje. Stručnjaci su i ranije upozoravali da će biti ozbiljnih posljedica krčenja šuma. To je uticalo na razmjere poplava, kao i na pitkost. U Vojkovićima u Istočoj Ilidži poplave su ugrozile preko 150 kuća.

Srednjobosanski Kanton
----------------------

Vodostaji Bosne i Fojnice su u porastu, no nastambe još uvijek nisu pogođene.

Hercegovačko-neretvanski Kanton
-------------------------------

Vodostaj rijeke Neretve u Konjicu je u 04:00 sata po lokalnom vremenu dostigao rekordnu razinu gdje su poplave, a putevi su pod vodom. Građanima Mostara je vlada savjetovala da prokuhava vodu, zato jer je nepitka.

Zeničko-dobojski Kanton
-----------------------

Poplavljeni su putevi u Visokom i to otežava saobraćaj.
*Za ostala značenja, v. Poligon (razvrstavanje).*
**Mnogougao**, **mnogokut** ili **poligon** je zatvorena izlomljena linija. Drugi naziv je *poligon*.

Ako sva temena mnogougla leže u jednoj ravni, mnogougao se naziva ravan mnogougao. To je mnogougao u užem smislu. Ako sva temena mnogougla ne leže u jednoj ravni, mnogougao se naziva prostorni mnogougao. Segmenti izlomljene linije se nazivaju **stranice** mnogougla, a temena izlomljene linije, krajevi stranica, nazivaju se **temena** mnogougla. Ako je mnogougao homeomorfan kružnici, on se naziva prost mnogougao. 
Drugim rečima, prost mnogougao je mnogougao bez samopreseka, tj. kada:

1. iz svakog njegovog temena ishode samo dve stranice;
2. stranice nemaju zajedničkih tačaka (temena ne pripadaju stranicama);
3. temena ne leže na stranicama.

U elementarnoj geometriji se podrazumevaju prosti mnogouglovi. Mnogougao se definiše i kao dio ravni ograničen izlomljenom linijom. Mnogougao se naziva konveksnim (ispupčenim) ako cio leži sa jedne strane svake prave na kojoj leži njegova stranica. Drugim rečima, mnogougao je konveksan ako duž koja spaja svake dve njegove tačke, cela (svim svojim tačkama) pripada tom mnogouglu. Zbir unutrašnjih uglova svakog prostog mnogugla je -{(n-2)180°}-, gde je -{n = 3, 4, 5, ...}- broj njegovih stranica.

Mnogougao koji nije prost naziva se zvezdastim.

Konveksnost
-----------

Formalniji način da se proveri **konveksnost zatvorenog mnogougla** u ravni je da se njegova ivica posmatra kao put. Ukoliko se zamišljeni objekat kreće po tom putu i pritom menja pravac svog kretanja samo na levo ili samo na desno, mnogougao je konveksan. Pritom nije bitno kako su „levo" i „desno" orijentisani.

Računarska grafika
------------------

U kompjuterskoj grafici, poligon je primitiv koji se koristi za renderovanje i modelovanje. Svaki trodimenzioni objekat je predstavljen skupom trouglova koji sem koordinata svojih tačaka mogu imati i druga svojstva poput boje, teksture kojom su popunjeni, osvetljenosti i dr. Mnogouglovi koji nisu truglovi se po pravilu razlažu na trouglove.

Vidi još
--------

* Geometrija
* Planimetrija
* Delenje kruga
* Pravilni mnogougao

***Poligon*** na Wikimedijinoj ostavi
Koordinate: 43° 02′ 02" SGŠ, 18° 00′ 53" IGD

**Poplat** je naseljeno mjesto u Bosni i Hercegovini u opštini Stolac. Na popisu stanovništva 1991. u njemu je živjelo 457 stanovnika.

Geografija
----------

Selo se nalazi u Hercegovini, u jugozapadnom dijelu Opštine Stolac.

Istorija
--------

Ime Poplat vjerovatno potiče od starog naziva za taban - poplat, što je bila i mjera za dužinu. Druga verzija je da ime Poplat potiče od romanske ili Vlaške riječi *populat* što znači naseljen, a poznato je da su na tim prostorima bili Vlasi što svjedoče i imena okolnih sela npr. Vlahovići, Burmazi. Postoje tragovi da je postojao i u doba Ilira gdje im je bilo uže jezgro (Ilirsko pleme Daorsi). Poslje dolaze Rimljani, a i danas je vidljiv ostatak rimskog puta i rimsih zidina. U srednjem vijeku Poplat je pripadao Župi Dabar. U određenim razdobljima(Otomansko carstvo, Austro-Ugarska aneksija, Kraljevina SHS) pripadao bi ili Ljubinjskom ili Stolačkom srezu. Do 1955. postojali su samo kotari, kao oblik upravno-prostornog uređenja. Nakon toga su uspostavljene opštine a 1967 ukinuti kotari. Od tad pa sve do 1991 Poplat je bio u sastavu opštine Stolac. Poslje rata u Bosni i Hercegovini i formiranja opštine Berkovići dio je te opštine.

Stanovništvo
------------

|  |  |
| --- | --- |
| **Nacionalnost** | **1991.** |
| Muslimani | 173 |
| Srbi | 162 |
| Hrvati | 112 |
| Jugosloveni | 7 |
| ostali | 3 |
| Ukupno | 457 |

Slavni ljudi
------------

* Dimitrije Mitrinović, srpski avangardni kritičar, teoretičar, filozof, esejist, pjesnik, prevodilac i otac ujedinjene Evrope.
* Gordan Mihić, srpski scenarista i dramski pisac

Privreda
--------

|  |
| --- |
|  |

Vanjske veze
------------


|  |  |
| --- | --- |
|  | ***Portal Bosna i Hercegovina***  |


***Poplat (Berkovići)*** na Wikimedijinoj ostavi

* Sajt opštine Berkovići
* Poplat na mapi
* Uredba o naseljenim mjestima RS
* Uredba o naseljenim mjestima koja čine područje lokalne samouprave RS[*mrtav link*]
Odaja tajni u filmu Harry Potter i Odaja tajni
**Odaja tajni** je skrivena prostorija u Hogwartsu. Izgradio je Salazar Slytherin, jedan od četiri osnivača Hogwartsa. Budući da je Slytherin htio da škola prima samo čistokrvne čarobnjake (one čarobnjake koji su porijeklom iz čarobnjačkih porodica), došao je u konflikt sa ostalim osnivačima Hogwartsa (Godric Gryffindor, Helga Hufflepuff i Rowena Ravenclaw) koji se nisu pridržavali tog pravila. Slytherin je zapečatio Odaju tajni, tako da je može otvoriti samo Slytherinov baštinik i osloboditi neman koja je u njoj skrivena. Slytherinov baštinik bi trebao uz pomoć te nemani očistiti školu od svih onih koji po mišljenju Slytherina, ne zaslužuju da uče magiju (čarobnjaci iz bezjačkih porodica). Odaja tajni je skrivena na drugom spratu Hogwartsa i to ispod umivaonika u ženskom zahodu.

Bazilisk
--------

Bazilisk je neman skrivena u Odaji tajni. U knjizi Harry Potter i Odaja tajni, Hermiona je pronašla knjigu u kojoj stoji opis baziliska:  

"Od mnogobrojnih užasnih zvijeri i nemani što šestare našom zemljom, nema neobičnije ni pogibljenije od baziliska, poznatog i pod nazivom *Kralj zmija*. Ta zmija, koja može narasti do orjaških razmjera i poživjeti i više stotina godina, rađa se iz kokošijeg jajeta na kojem je ležala žaba krastača. Bazilisk ubija svoje žrtve na zaista čudesne načine, jer, uz smrtonosne i otrovne očnjake, ima i ubitačan pogled, pa svi oni u koje upre zrake svojih očiju ostaju na mjestu mrtvi. Pauci nježe od baziliska jer im je on smrtni neprijatelj, a bazilisk bježi samo od pijevčeva kukurikanja što pogubno djeluje na nj."

Slytherinov baštinik
--------------------

Budući da se Odaja tajni može otvoriti samo pomoću Parselskog jezika (jezika kojim govore zmije), a pošto su poslije Slytherina jedina dva parsel-usta u Hogwartsu Harry Potter i Lord Voldemort, a zna se da Harry nije Slytherinov baštinik, pa je tako Lord Voldemort jedini koji je otvorio Odaju tajni (i to dvaput). Prvi put je otpečatio kad on bio u Hogwartsu, i to 1942. godine, a drugi put, 1992. godine, je djelovao preko Ginny Weasley i njegovog dnevnika. Kada je Voldemort bio u školi, ubijena je jedna djevojčica - Myrtla koja je ostala da živi kao duh u tom ženskom zahodu (poznatom kao *Zahod Plačljive Myrtle*), dok drugi put nije bilo smrtnih slučajeva. Harry je u 2. knjizi našao ulaz u Odaju tajni i ubio baziliska.

Relevantni članci
-----------------

* Lord Voldemort
* Harry Potter i Odaja tajni
* Harry Potter i Odaja tajni (film)
**Crkva Svetog vaznesenja Hristovog u Nevesinju** nalazi se u opštini Nevesinje, Bosna i Hercegovina. Pripada Srpskoj pravoslavnoj crkvi, i Eparhiji zahumsko-hercegovačkoj i primorskoj. Komisija za očuvanje nacionalnih spomenika, na sjednici održanoj od 27. juna do 2. jula 2005. godine, donijela je odluku da se crkva proglasi za nacionalni spomenik BiH. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović, Dubravko Lovrenović, Ljiljana Ševo (predsjedavajuća) i Tina Wik.

### Istorija

Sagrađena je u periodu od 1879. do 1886. godine, kada je, 15. avgusta, i osvećena. Pisanih istorijskih podataka o objektu nema. 
Do 1936. godine crkva je bila pokrivena kamenim pločama. U toku II svjetskog rata crkva je zapaljena. Nakon rata pretvorena je u skladište vune.

Tokom 1951. godine obavljena je restauracija crkve, nakon kojih je crkva ponovo osvećena. Radovi na restauraciji, vršeni su, i u periodu od 1987. do 1988. godine.

U periodu nakon 1991. godine u okviru dvorišnog zida crkve, u jugozapadnom dijelu parcele, sagrađen je objekat parohijskog doma.

### Opis

U arhitektonskom oblikovanju crkve prisutni su elementi neoromanike vidljivi u pravougaonoj osnovi, masivnim zidovima bez mnogo otvora, jednostavnim izduženim i lučno završenim prozorima i kamenom pravougaonom portalu. 

Crkve ima pravougaonu osnovu 9,20 x 20,0 m i pripada jednobrodnim bazilikama sa pripratom, naosom i oltarskim prostorom. Zasvedena apsida, na istočnoj strani, u osnovi je izvedena kao polukružna. Visina crkve, mjerena od nivoa terena do krovnog vijenca, iznosi oko 7,30 m, a apside oko 6,0 m.

U osovini spoljnog zida zapadne fasade izveden je zvonik približno kvadratne tlocrtne osnove 2,80 x 2,90 metara. Visina zvonika iznosi oko 15 m. Građen je od pravilno tesanog kamena sa cementnim fugama. Konstrukcija zvonika je oslonjena na četiri masivna stuba od kojih su dva «utopljena» u debljinu zida. Stubovi, dimenzija 85 x 80 cm, međusobno su povezani čeličnim zategama, postavljenim u visini kapitela. Stubovi nose konstrukciju bačvastog svoda.

Ikonostas crkve postavljen je 1951. godine na mjesto starijeg kamenog. Ram ikonostasa je izrađen od drveta na koji su pričvršćene ikone, slikane na platnu. Ikone međusobno razdvaja tordirani stub. U kompozicionom pogledu raspored ikona na ikonostasnoj pregradi može da se podijeli na četiri horizontalne cjeline.

Godine 1987/88. tokom renoviranja u unutrašnjosti, na svodu crkve, načinjeno je tzv. nebo.

U sklupu parohijske kuće u Nevesinju postoji biblioteka sa čitaonicom Srpske pravoslavne opštine Nevesinje. Među knjigama se izdvaja Časoslov iz 1761. godine, više oktoiha, cvjetnih trioda, malih i velikih trebnika, tipika, crkvenih kalendara, psaltira, služebnika i dr. U aprilu 2002. godine urađena je restauracija i novo koričenje 87 knjiga u Narodnoj biblioteci u Beogradu.

Literatura
----------

* Ljiljana Ševo, Pravoslavne crkve i manastiri u Bosni i Hercegovini do 1878. godine, Glas srpski, Grad Banja Luka, Banja Luka, 2002.
Koordinate: 19° 1' 40" SGŠ, 98° 37' 23" ZGD
**Popokatepetl** (šp. *Popocatépetl*, navatl *Popōcatepētl*), poznat još kao *El Popo*, je vulkan u centralnom Meksiku visine 5462 metara. Njegov manji parnjak je vulkan Ikstacihuatl visine 5286 metara.

Popokatepetl je drugi vulkan Severne Amerike po visini, posle vulkana Orizaba. To je jedan od najaktivnijih vulkana u Meksiku. Zabeleženo je više od 20 velikih erupcija ovoga vulkana od dolaska Španaca u Meksiko 1519. Poslednja velika erupcija dogodila se 21. decembra 1994.

Ime Popokatepetl je astečkog porekla i na jeziku navatl znači „breg koji se puši".

Galerija
--------

* Vulkan Popokatepetl viđen sa Kortesovog prolazaVulkan Popokatepetl viđen sa Kortesovog prolaza
* Vulkan PopokatepetlVulkan Popokatepetl
* Satelitski snimakSatelitski snimak

Spoljašnje veze
---------------

***Popopkatepetl*** na Wikimedijinoj ostavi

* Veb kamera Autonomnog univerziteta Meksika Arhivirano 2007-07-13 na Wayback Machine-u
* Popokatepetl kao kompjuterska pozadina[*mrtav link*]
Maria Callas, 1958. godina.
**Maria Callas** [məˈriə ˈkæləs] (**Μαρία Κάλλας** [marˈia ˈkalːas]; rođeno ime **Μαρία Άννα Σοφία Σεσιλία Καλογεροπούλου**; New York, 2. decembra 1923. – Pariz, 16. septembra 1977.), grčko-američka sopranistica. Veoma priznata i utjecajna operna pjevačica 20. stoljeća. Njezina tehnika belkanta, glas velika opsega i dramske interpretacije bili su hvaljeni od kritike. U izrazito široku repertoaru nastupala je u najrazličitijim ulogama, od klasične opere serije do opera s belkantom u djelima Donizettija, Bellinija i Rossinija i dalje, pa do onih Verdija i Puccinija, dok se na početku karijere posvetila muzičkim dramama Wagnera. Njezini muzički i dramski talenti doveli su do toga da je prozovu *Božanstvena* (*La Divina*).

Eksterni linkovi
----------------

* 

* Wikimedia Commons ima još multimedijalnih datoteka vezanih za: ***Maria Callas***
* Maria Callas Museum
* Maria Callas na Projektu Open Directory
* Public domain music recordings
* Maria Callas na IMDb-u (`en`)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 44484550
* LCCN: n50032183
* ISNI: 0000 0003 6864 1106
* GND: 118518461
* SELIBR: 207752
* SUDOC: 031318479
* BNF: cb13892080s (podaci)
* BIBSYS: 90171218
* ULAN: 500335841
* MusicBrainz: 9dee40b2-25ad-404c-9c9a-139feffd4b57
* NLA: 35024939
* NDL: 00620443
* NKC: jn20000700270
* BNE: XX872703
* CiNii: DA04027417
* CONOR.SI: 26735459
* NSK: 000091492

 |
**Panafrikanizam** je ideologija i pokret koji ima podstiče na jedinstvo stanovnika afričkog kontinenta s ciljem ostvarenja ekonomskog, socijalnog i političkog napretka. Panafrikanizam takođe potiče afričku dijasporu da gradi i održava veze sa svojim kontinentom.

Idejni začetnici panafrikanizma bili su ganski vođa Kvame Nkruma i libijski Muamer el Gadafi. Ova politika se zasniva na „kolektivnoj samoodrživosti", odnosno na ideji da će solidarnost među afričkim narodima obezbediti samoodrživost, što bi automatski dovelo do jačanja uticaja i snage svih Afrikanaca u svetu.

U kontekstu filozofije, panafrikanizam predstavlja agregaciju istorijskog, kulturnog, duhovnog, umetničkog, naučnog i filozofskog nasleđa svih afričkih naroda od davnina do danas, te je tako objedinjujući faktor svih afričkih civilizacija i njihove borbe protiv ropstva, rasizma, kolonijalizma i neokolonijalizma.

Najveća panafrikanistička organizacija je Afrička unija.

Izvori
------

1. ↑  Frick, Janari, et al. (2006), *History: Learner’s Book*, p. 235, South Africa: New Africa Books.
2. ↑  „The Politics of Liberation". Hakim Adi, African Holocaust Society. Arhivirano iz originala na datum 2015-02-14. Pristupljeno 21. 5. 2013.
3. ↑  About the African Union Arhivirano 2011-01-29 na Wayback Machine-u.

Vidi još
--------

* Afrička unija
* Organizacija afričkog jedinstva
* Panarabizam

Spoljašnje veze
---------------

* African Union
* African Code Unity Through Diversity
* A-APRP Website
* The Major Pan-African news and articles site
* Arhivirano 2015-02-14 na Wayback Machine-u Pan-Africanism and the Politics of Liberation by Hakim Adi
**Radošinovci** su malo selo u Zadarskoj županiji, u općini Benkovac na njenom krajnjem jugu.

Zemljopis
---------

Selo graniči sa selima u okruženju: Vrana zapadno, Pristeg i Dobra Voda sjeverno i Banjevci istočno. Na jugu sela u cjeloj dužini proteže se Vransko jezero.

Na ulazu u selo iz pravca Vrane protječe potok Škorobić koji je do uvođenja vodovodnog sustava napajao okolno stanovništvo pitkom vodom.

Stanovništvo
------------

Prema popisu stanovništva iz 1991. u selu je živjelo 479 stanovnika:

* 371 hrvatske nacionalnosti (78%);
* 101 srpske nacionalnosti (21%);
* 7 ostali (1%).

Prema popisu stanovništva iz 2001. u selu je živjelo 266 stanovnika (s preko 95% Hrvata).

Gospodarstvo
------------

Stanovništvo sela većinom živi od stočarstva i poljoprivrede.

Kultura
-------

U selu se nalazi crkva svetog Ante. Selo se ponosi seoskim bunarom Mejaš koji je iskopan za vrijeme vladavine Mlečana na tom području.

  


*Ovaj nedovršeni članak o **naselju** u Hrvatskoj:* **Radošinovci** *treba dopuniti.   
Dopunite ga prema pravilima Wikipedije.*


| * p
* r
* u
Naselja u sastavu Grada Benkovca |
| --- |
| Benkovac • Benkovačko Selo • Bjelina • Brgud • Bruška • Buković • Bulić • Dobra Voda • Donje Biljane • Donje Ceranje • Donji Karin • Donji Kašić • Donji Lepuri • Gornje Biljane • Gornje Ceranje • Islam Grčki • Kolarina • Korlat • Kožlovac • Kula Atlagić • Lisičić • Lišane Tinjske • Medviđa • Miranje • Nadin • Perušić Benkovački • Perušić Donji • Podgrađe • Podlug • Popovići • Pristeg • Prović • Radošinovci • Raštević • Rodaljice • Smilčić • Šopot • Tinj • Vukšić • Zagrad • Zapužane |


|  |  |
| --- | --- |
|  | ***Portal Hrvatska***  |
**Mazoretski** ili **mazoretički tekst**, što dolazi od hebrejske riječi *masora* (predanje), je naziv za autoritarni tekst hebrejske Biblije pod čime se ne podrazumijeva samo sam tekst, nego i njegova vokalizacija i kantilacija (recitiranje tokom jevrejskih obreda). Mazoretski tekstovi se obično vezuju uz Mazorete, odnosno jevrejske učenjake koji su živjeli i radili od 7. do 11. vijeka, a za čiju se verziju Biblije kasnije ispostavilo da se razlikuje od Septuaginte, odnosno grčkog prijevoda čiji najstariji očuvani rukopisi datiraju iz 4. vijeka.

Eksterni linkovi
----------------

* *Jewish Encyclopedia*: Masorah
* Dr. Christian David Ginsburg's 1880 edition of the Massorah Arhivirano 2009-06-07 na Wayback Machine-u (PDF)
* Nahum M. Sarna and S. David Sperling (2006), Text, in Bible, *Encyclopaedia Judaica* 2nd ed.; via Jewish Virtual Library
* Searching for the Better Text: How errors crept into the Bible and what can be done to correct them Arhivirano 2012-03-14 na Wayback Machine-u Biblical Archaeology Review
Medalja časti: verzije (s leva na desno) Kopnene vojske, Mornarice i Vazduhoplovstva
**Medalja časti** (engl. ) je najviše vojno odlikovanje koje dodeljuje vlada Sjedinjenih Američkih Država. Nju dobija pripadnik oružanih snaga SAD koji se istakao, „vođen dužnošću, rizikujući svoj život, iznad i preko poziva dužnosti, učestvujući u akciji protiv neprijatelja Sjedinjenih Država". Zbog visokih kriterijuma ovo priznanje se često dodeljuje i posmrtno.

Pripadnici svih rodova Američkih oružanih snaga mogu primiti ovo odlikovanje, a svaki rod ima posebno dizajniranu medalju sa izuzetkom Marinaca i Obalske straže, koji koriste dizajn mornarice. Medalju časti dodeljuje lično predsednik SAD primaocu, ili sa izuzetkom, ako se dodeljuje posthumno, porodici primaoca. Zbog njenog statusa medalja časti je pod posebnom zaštitom SAD. Svi pripadnici oružanih snaga, uključujući i predsednika SAD, kao vrhovnog zapovednika, dužni su da salutiraju nosiocu Medalje časti. Na primer, general je dužan da salutira u stavu mirno običnom naredniku koji je nosilac medalje.

Medalja časti je jedno od dva odlikovanja koja se dodeljuju oko vrata. Drugo odlikovanje je *Legion of Merit*, a dodeljuje se samo strancima.

Eksterni linkovi
----------------

***Medalja časti*** na Wikimedijinoj ostavi
Koordinate: 44° 33′ 50" SGŠ, 16° 16′ 28" IGD

**Medeno Polje** je naseljeno mjesto u Bosni i Hercegovini u opštini Bosanski Petrovac koja pripada entitetu Federacija Bosne i Hercegovine. Najpoznatije je kao rodno mjesto Jove "zmaja izBosne". Na popisu stanovništva 1991. u njemu je živjelo 92 stanovnika.

Geografija
----------

Mjesto je smješteno na južnom obodu polja odakle se strmo uzdiže planina Osječenica. Po svom karakteru polje je kraško, ali je zemljište relativno plodno. Kroz polje ne teče rijeka, čak ni potok. Japaga je najduža ponornica u Petrovačkom polju. U vrijeme maksimalnog proticaja, tok Japage se produžuje do Medenog polja i tu gubi vodu. Bojenjem je utvrđeno da se ta voda ponovo javlja u kanjonu Unca pa tako Medeno polje hidrografski pripada slivu Unca. Isto je i sa Suvajom koja takođe za vrijeme velikog vodostaja dolazi do Medenog polja pa se predpostavlja da i njene vode dolaze do Unca.

U predjelu Medenog polja su tri izvora. Badanj i Smrdan su po režimu stalni, sa stalno promjenljivim vodostajem, u zavisnosti od količine podzemnih voda.Ova vrela nemaju otoku pa ih nazivaju "trajni stalni izvori". Treći izvor je Ograđenica.

U ravni polja u predjelu Rastovača je Tredića pećina. Pripada tipu prostih pećina, a po načinu postanka je ponorska.

Istorija
--------

Za vrijeme 2. svjetskog rata tu je bio izgrađen improvizovani aerodrom, odakle je evakuisano oko 2000 ranjenika na liječenje u savezničke bolnice. Poslije rata, na mjestu aerodroma, redovno se 27. jula, na dan ustanka naroda Bosne i Hercegovine održavao narodni zbor.

Stanovništvo
------------

|  |  |
| --- | --- |
| **Nacionalnost** | **1991.** |
| Srbi | 90 |
| Muslimani | 0 |
| Hrvati | 0 |
| Jugosloveni | 1 |
| ostali | 1 |
| Ukupno | 92 |

Više informacija o stanovništvu Medenog Polja od naseljavanja do danas može se naći u knjizi "Medeno Polje, naše selo".

Privreda
--------

Zbog nedostatka vode uslova za industriju nije nikad bilo pa se stanovništvo isključivo bavilo stočarstvom i zemljoradnjom.

Vanjske veze
------------

* Zavičajno udruženje Petrovac Arhivirano 2019-07-30 na Wayback Machine-u
* Općina Bosanski Petrovac
* Krnjeuša


|  |  |
| --- | --- |
|  | ***Portal Bosna i Hercegovina***  |


|  |  |  |  |
| --- | --- | --- | --- |
| 

| p • r • uNaseljena mjesta općine Bosanski Petrovac - popis 1991. |
| --- |
|  |
| Bara • Bjelaj • Bjelajski Vaganac • Bosanski Petrovac • Bravski Vaganac • Brestovac • Bukovača • Busije • Cimeše • Dobro Selo • Janjila • Jasenovac • Kapljuh • Klenovac • Kolunić • Krnja Jela • Krnjeuša • Lastve • Medeno Polje • Oraško Brdo • Oštrelj • Prkosi • Rašinovac • Revenik • Risovac • Skakavac • Smoljana • Suvaja • Vedro Polje • Vođenica • Vranovina • Vrtoče |

 |